O IGE detecta unha mellora da situación económica dos fogares galegos e un aumento da confianza dos consumidores - Notas de Prensa - Consellería de Facenda
Santiago de Compostela, 4 de xullo de 2017.- O Instituto Galego de Estatística (IGE) detecta unha mellora da situación económica dos fogares galegos e, ao mesmo tempo, un aumento da confianza dos consumidores, segundo reflicte a Enquisa conxuntural a fogares referente ao segundo trimestre do ano, publicada hoxe.
Ademais, a enquisa do IGE mostra tamén unha redución dos fogares que no segundo trimestre tomaron medidas para reducir gastos, aumentar ingresos ou afrontar pagos. Por exemplo, o instituto estatístico ratifica que baixan os fogares que cambian os seus hábitos de compra para aforrar, que diminúen outros gastos comúns –como roupa, calzado ou transporte- e que reciben axuda económica de familiares ou amizades.